|  |  |
| --- | --- |
| **Pakalpojuma nosaukums** | **Par papildinājuma izdarīšanu civilstāvokļa aktu reģistra ierakstā** |
| **Pakalpojuma saņēmējs** | Fiziska persona |
| **Pakalpojuma sniedzējs** | Dzimtsarakstu nodaļa, Zemgales iela 33, Olaine |
| **Pakalpojuma būtības īss apraksts** | Reģistra ierakstu papildina, pamatojoties uz:   1. tiesas spriedumu, ja:  * bērnam noteikta paternitāte; * konstatēts paternitātes fakts; * tiesa apmierinājusi prasību, ar kuru apstrīdēts paternitātes pieņēmums (konstatēts, ka bērns nav cēlies no bērna mātes vīra), vai atzīto paternitāti atzinusi par neesošu; * noteikta vai apstrīdēta maternitāte; * anulēts ieraksts par bērna vecākiem vai vienu no viņiem; * apstiprināta vai atcelta adopcija; * laulība šķirta vai atzīta par neesošu.   2. zvērināta notāra paziņojumu par laulības šķiršanu;  3. personas iesniegumu un dzimtsarakstu nodaļas atzinumu, ja:   * bērnam, kura dzimšanas fakts reģistrēts kā atradenim, kļuvuši zināmi vecāki; * svītro fiktīvo ierakstu par tēvu (ja bērna dzimšana bijusi reģistrēta LPSR Laulības un ģimenes kodeksa [58.pantā](https://likumi.lv/ta/id/259879#p58) noteiktajā kārtībā); * bērnam līdz 15 gadu vecuma sasniegšanai ieraksta konfesionālo vārdu kā bērna otru vārdu; * bērnam līdz 15 gadu vecuma sasniegšanai, kuram doti divi vārdi, bet kuru sauc tikai vienā vārdā, svītro vārdu, kuru nelieto; * bērnam līdz 15 gadu vecuma sasniegšanai maina vārdu(-us) uz jebkuru vārdu(-iem) – vienu reizi, ja bērna vārds(-i) ir grūti izrunājams(-i) vai nelabskanīgs(-i); * bērnam no 15 gadu vecuma un pilngadīgai personai, kurai dzimšanas reģistra ierakstā un dzimšanas apliecības oriģinālā ierakstīti divi vārdi, svītro vienu no vārdiem, kuru nelieto, ja personas citos dokumentos ierakstīts tikai viens vārds; * bērnam maina uzvārdu uz tēva vai mātes uzvārdu pēc vecāku laulības noslēgšanas, vecāku laulības šķiršanas, tēva vai mātes laulības noslēgšanas, tēva vai mātes laulības šķiršanas, pēc tēva vai mātes uzvārda maiņas; * bērna vecāku uzvārdi ir dažādi, vienam no vecākiem, pamatojoties uz vecāku vienošanos vai tiesas nolēmumu, nodibināta viena vecāka atsevišķa aizgādība un bērna uzvārdu maina uz tā vecāka uzvārdu, kurš īsteno atsevišķo aizgādību; * bērna vecāku uzvārdi ir dažādi, vienam no vecākiem ir atņemtas aizgādības tiesības un bērna uzvārdu maina uz tā vecāka uzvārdu, kurš īsteno aizgādības tiesības; * svītrotas ziņas par vienu no vecākiem, bērna uzvārdu maina uz tā vecāka uzvārdu, kurš īsteno aizgādības tiesības; * personai veikta daļēja vai pilnīga dzimuma maiņa un ierakstu par personas dzimumu maina atbilstoši dzimumam, kāds norādīts ārstniecības iestādes vai ārstniecības personas izdotajā medicīnas apliecībā vai citā dokumentā, kas apliecina dzimuma maiņu. * bērnam maina tautības ierakstu, ja bērna dzimšanas reģistrā svītrotas ziņas par vienu no vecākiem vai reģistrs papildināts ar ziņām par vienu no vecākiem.   4. personas iesniegumu bez dzimtsarakstu nodaļas atzinuma, ja:   * svītro fiktīvo ierakstu par tēvu (ja bērna dzimšana bijusi reģistrēta LPSR Laulības un ģimenes kodeksa [58.pantā](https://likumi.lv/ta/id/259879#p58) noteiktajā kārtībā, ierakstot ziņas par bērna tēvu ar mātes uzvārdu un tautību un bērna tēva vārdu un tēvvārdu pēc mātes norādījuma) un vienlaikus iesniedz paternitātes atzīšanas iesniegumu; * bērnam atzīst paternitāti; * bērna vecākiem savstarpēji noslēdzot laulību, vecāki un bērns iegūst kopīgu uzvārdu; * vārdu(-us) un uzvārdu, kas reģistrā ierakstīts izloksnē vai svešvalodā, atveido, ievērojot latviešu literārās valodas normas personvārdu rakstībā; * persona, atveidojot personvārdu, kas ierakstīts izloksnē vai svešvalodā, vēlas saglabāt arī sava uzvārda vēsturisko formu vai citas valodas oriģinālformu.   5. administratīvo aktu, ja:   * bērnam atļauts mainīt vārdu(-us), uzvārdu; * . atļauts mainīt tautības ierakstu; * atļauts mainīt vārdu(-us) vai uzvārdu (vārdu(-us) un uzvārdu) personai, kurai ir veikta daļēja vai pilnīga dzimuma maiņa.   6. Ministru kabineta lēmumu.  7. Miršanas reģistra ierakstu papildina, pamatojoties uz tiesas vai reabilitācijas iestāžu paziņojumu, ārstniecības iestādes vai ārstniecības personas izdotu medicīnas apliecību, izziņas iestādes lēmumu vai tiesas spriedumu. |
|  | Personai jāuzraksta iesniegums par papildinājuma izdarīšanu. |
|  | Saskaņā ar Ministru kabineta noteikumu Nr.761 “[Noteikumi par civilstāvokļa aktu reģistriem](http://www.likumi.lv/doc.php?id=259879)” 141.punktā minētajiem gadījumiem izsniedz jauna satura apliecību. |
| **Pakalpojuma saņemšanai nepieciešamie dokumenti** | 1. Ieinteresētās personas iesniegums;  2. Papildinājuma nepieciešamību pamatojošie dokumenti (tiesas spriedums, administratīvais akts u.c.). |
| **Normatīvie akti, kas reglamentē pakalpojuma sniegšanu** | [Iedzīvotāju reģistra likums](http://www.likumi.lv/doc.php?id=49641) (Saeima; likumi; 1998.09.24.);  [Iesniegumu likums](http://www.likumi.lv/doc.php?id=164501) (Saeima; likumi; 2008.01.01.);  [Civilstāvokļa aktu reģistrācijas likums](http://www.likumi.lv/doc.php?id=253442) (Saeima; likumi; 2013.01.01.);  [Noteikumi par civilstāvokļa aktu reģistriem](http://www.likumi.lv/doc.php?id=259879) (Ministru kabinets; noteikumi; 761; 2013.09.18.);  [Ministru kabineta 24.09.2013. noteikumi Nr. 906 "Noteikumi par civilstāvokļa aktu reģistrācijas valsts nodevu"](http://likumi.lv/doc.php?id=260214) (Ministru kabinets; noteikumi; 906; 2013.09.27.). |
| **Maksa par pakalpojumu** | * Par papildinājuma izdarīšanu civilstāvokļa aktu reģistra ierakstā personai jāmaksā valsts nodeva 7.00 eiro. Uzrādot attiecīgu statusu apliecinošu dokumentu no šīs valsts nodevas atbrīvo:  1. personu ar I vai II invaliditātes grupu; 2. personu, kura atrodas pilnā valsts vai pašvaldības apgādībā; 3. personu, kura normatīvajos aktos noteiktajā kārtībā ir atzīta par trūcīgu; 4. bāreni vai bez vecāku gādības palikušu bērnu pēc pilngadības sasniegšanas līdz 24 gadu vecuma sasniegšanai; 5. daudzbērnu ģimeni, ja tai un vismaz trim tās aprūpē esošiem bērniem, tai skaitā audžuģimenē ievietotiem un aizbildnībā esošiem, ir noteikta viena deklarētā dzīvesvieta vai papildu adrese. |
| **Pakalpojuma saņemšanas termiņš** | Viens mēnesis |
| **Pakalpojuma saņemšanas/pieprasīšanas veids** | klātienē dzimtsarakstu nodaļā |
| **Ar ko sazināties jautājumu gadījumā par šo pakalpojumu?** | tālr. 26174613 vai 27014877,  [dzimtsaraksti@olaine.lv](mailto:dzimtsaraksti@olaine.lv) |
| **Piezīmes** | Valsts nodevu var samaksāt, pārskaitot Olaines novada pašvaldībai  Reģistrācijas Nr.90000024332  AS „Swedbank” Konts: LV34HABA0551036014438  vai klātienē pašvaldībā ar bankas karti |